Diari Oficial de la Generalitat Valenciana


Sumari del DOGV 2732, del 22-04-1996 (1996/837985)

RESOLUCIÓ de 20 de febrer de 1996 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la que s'acorda tenir per incoat l'expedient de delimitació de l'entorn de protecció de les muralles de les guerres carlines a Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2732

Data del DOGV
:   22-04-1996

Secció del DOGV
:   ALTRES DISPOSICIONS

Número del document
:   1996/837985


Data del document
:   20-02-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 20 de febrer de 1996 de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la que s'acorda tenir per incoat l'expedient de delimitació de l'entorn de protecció de les muralles de les guerres carlines a Castelló de la Plana.   
Atés que per resolució de 12 de desembre de 1994 de la Direcció General de Belles Arts i Arxius del Ministeri de Cultura es va fer la inscripció de les muralles de les guerres carlines de Castelló de la Plana en el Registre General de Béns d'Interés Cultural, amb categoria de monument, en tenir la consideració de bé d'interés cultural, d'acord amb el que es disposa en la disposició addicional segona de la Llei 16/1985, de 25 de juny, del Patrimoni Històric Espanyol.  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.  
Atés el que es disposa en els articles 9 de la Llei 16/1985, de 25 de juny, del Patrimoni Històric Espanyol, i en l'11 del Reial Decret 111/1986, de 10 de gener, per al desenvolupament parcial de la dita llei, modificat pel Reial Decret 64/1994, de 21 de gener, la Direcció General de Patrimoni Artístic ha resolt:  
1. Incoar expedient de delimitació de l'entorn de protecció de les muralles de les guerres carlines de Castelló de la Plana.  
L'entorn de protecció queda delimitat en els annexos adjunts a aquesta resolució.  
2. Seguir amb la tramitació de l'expedient, segons les disposicions vigents.  
3. Comunicar aquesta resolució a l'alcalde-president de l'Ajuntament de Castelló de la Plana i fer-li saber que, d'acord amb el que s'estableix en l'article 19, en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb el que es disposa en l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat per Reial Decret 64/1994, de 21 de gener, es notifique aquesta resolució als interessats, als efectes escaients.  
5. Que aquesta resolució amb els seus annexos es publique en el Diari Oficial de la Generalitat Valenciana i en el Butlletí Oficial de l'Estat.  
Cosa que es fa pública als efectes escaients.  
València, 20 de febrer de 1996.- La directora general de Patrimoni Artístic: Carmen Pérez García.  
ANNEX I  
Motivació de la delimitació proposada  
La zona on va aparéixer aquest llenç de muralles del segle XIX s'ha desenvolupat independentment d'aquest, ja que el seu descobriment va ser recent i de forma casual en començar a edificar al solar on es troba.  
Aquesta circumstància duu a tractar singularment aquesta delimitació davant els altres monuments urbans, que van generar al seu moment una configuració de ciutat, amb una clara dependència jeràrquica i morfològica d'aquesta.  
És per aquests motius que es considera que l'entorn propi d'aquest bé d'interés cultural (BIC) ha de ser el mateix solar on es troba i l'espai públic circumdant.  
 ANNEX II  
 àrea de protecció  
A) Descripció literal de la delimitació  
La línia de delimitació és constituïda pel quadrilàter delimitat per les alineacions de façanes i les respectives prolongacions que tenen tot seguit; part de darrere de l'edifici del Govern Civil, carrer de Rafalafena, carrer de Gaibiel i carrer de Madrid, que circumden tot l'espai lliure o viari de les restes de les muralles.  
B) Descripció gràfica  
S'adjunta plànol per a publicar-lo.